**บทที่ ๒**

**กรอบแนวคิด**

การศึกษาการติดตามประเมินผลในการดำเนินการโครงการประเมินคุณธรรมและความโปร่งใสในการดำเนินงานขององค์การบริหารส่วนตำบลโค้งยาง อำเภอสูงเนิน จังหวัดนครราชสีมา (Integrity and Transparency Assessment: ITA) ประจำปีงบประมาณ พ.ศ. ๒๕๖๐ มีกรอบแนวคิดในการประเมินและข้อมูลทั่วไปขององค์การปกครองส่วนท้องถิ่น โดยมีสาระที่สำคัญ ๒ ส่วน ได้แก่

ส่วนที่ ๑ กรอบแนวคิดการประเมิน

ส่วนที่ ๒ ข้อมูลทั่วไปขององค์การบริหารส่วนตำบลโค้งยาง

โดยมีรายละเอียดในแต่ละส่วนดังนี้

**๒.๑ กรอบแนวคิดการประเมิน**

การกำหนดกรอบแนวคิดการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น(Integrity and Transparency Assessment : ITA)) ประจำปีงบประมาณพ.ศ. ๒๕๖๐ เป็นการประมวลและวิเคราะห์องค์ความรู้ที่เกี่ยวข้องมาสรุปเป็นองค์ประกอบหลักของการดำเนินการประเมินให้เกิดเป็นฐานคิดแบบธรรมาภิบาลในการประเมิน ที่มีความเชื่อถือได้จากการใช้องค์ความรู้ที่เป็นมาตรฐาน และมีกลไกแสดงความโปร่งใสในการดำเนินงาน สามารถตรวจสอบคุณภาพของระบบการประเมินได้ทั้งทางวิชาการและเชิงประจักษ์ ซึ่งมีแหล่งที่มาจากการศึกษาองค์ความรู้ งานวิจัยที่เกี่ยวข้อง และ เอกสารขอบเขตการดำเนินงาน (Term of Reference : TOR) การจ้างที่ปรึกษาโครงการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น (Integrity and Transparency Assessment : ITA) ประจำปีงบประมาณ พ.ศ. ๒๕๖๐ จังหวัดนครราชสีมา สรุปเป็นกรอบแนวคิดประกอบด้วย กรอบการประเมินและองค์ความรู้สนับสนุนการกำหนดกรอบการประเมิน แบ่งเป็น ๕ ดัชนีดังต่อไปนี้

**2.๑.๑ ดัชนีความโปร่งใส** (**Transparency Index)** หมายถึง การปฏิบัติราชการตามภารกิจของหน่วยงานที่มีความโปร่งใสการมีระบบการบริหารกิจการบ้านเมืองที่ดีหรือหลักธรรมา  
ภิบาล (Good Governance) ด้วยความเป็นธรรมและจริยธรรมในการปฏิบัติงานตามอำนาจหน้าที่โดยทำการประเมินเกี่ยวกับเรื่องต่างๆดังนี้

๑) ความสามารถในการให้และเปิดเผยข้อมูลต่างๆของหน่วยงานอย่างชัดเจนถูกต้องและครบถ้วนรวมถึงการให้ประชาชนหรือผู้มีส่วนได้ส่วนเสียสามารถเข้าถึงข้อมูลต่างๆ  
ของหน่วยงานได้โดยสะดวกและรวดเร็ว

๒) การดำเนินการเกี่ยวกับการจัดซื้อจัดจ้างที่จะต้องดำเนินการและส่งเสริมให้เกิดความโปร่งใสในทุกขั้นตอนตามที่กฎหมายกำหนด

๓) การเปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงานในขั้นตอนต่างๆของหน่วยงานตั้งแต่การแสดงความคิดเห็นร่วมวางแผนและจัดทำแผนงานร่วมดำเนินการ  
และร่วมติดตามตรวจสอบการดำเนินงานของหน่วยงาน

๔) การดำเนินการ/การจัดการกับเรื่องร้องเรียนเกี่ยวกับการปฏิบัติหน้าที่ของเจ้าหน้าที่อันไม่โปร่งใสหรือทุจริตต่อหน้าที่

**2.๑.๒ ดัชนีความพร้อมรับผิด (Accountability Index)** หมายถึงการปฏิบัติราชการตามภารกิจของเจ้าหน้าที่มีความรับผิดชอบตามบทบาทหน้าที่ของตนโดยคำนึงถึงความสำเร็จของงานดัชนีนี้จะวัดระดับความรับผิดชอบตามการปฏิบัติหน้าที่ (Accountability on Duties) ของผู้ปฏิบัติงานคือเจ้าหน้าที่ของรัฐในส่วนที่เกี่ยวข้องกับความพร้อมในการปฏิบัติงานตามภาระหน้าที่และพฤติกรรมในการปฏิบัติหน้าที่ของเจ้าหน้าที่ของรัฐโดยมุ่งผลสำเร็จของงานโดยทำการประเมินเกี่ยวกับเรื่องต่างๆดังนี้

๑) พฤติกรรมและทัศนคติของผู้บริหารและเจ้าหน้าที่ของหน่วยงานที่แสดงถึงการปฏิบัติงานตามหน้าที่อย่างเต็มใจและเต็มประสิทธิภาพ

๒) การปฏิบัติงานในทุกขั้นตอนของเจ้าหน้าที่ที่มีความถูกต้องตามกฎหมายและระเบียบข้อบังคับต่างๆอย่างครบถ้วนและเคร่งครัดกล้าหาญที่จะรับผิดชอบในผลการปฏิบัติงาน

๓) การกำหนดทิศทางและนโยบายของผู้บริหารที่จะต้องมีเจตจำนงในการบริหารงานอย่างซื่อสัตย์สุจริตและพร้อมรับผิดเมื่อเกิดความผิดพลาด เพื่อสร้างความเชื่อมั่นแก่สังคมว่าการขับเคลื่อนหน่วยงานจะเป็นไปอย่างมีคุณธรรมและธรรมาภิบาล

**2.๑.๓ ดัชนีความปลอดจากการทุจริตในการปฏิบัติงาน (Corruption – Free Index)**หมายถึงพฤติกรรมของเจ้าหน้าที่ของรัฐที่มีการดำเนินการโดยเป็นธรรมและโปร่งใสเป็นไปตามกระบวนการมาตรฐานในระหว่างการส่งมอบบริการหรือขั้นตอนการให้บริการไม่เลือกปฏิบัติเมื่อได้รับการเสนอเงื่อนไขพิเศษหรือจูงใจเพื่อให้ได้มาซึ่งผลประโยชน์ส่วนตนกลุ่มหรือพวกพ้องหากเจ้าหน้าที่ของหน่วยงานมีพฤติกรรมเหล่านี้มากและเจ้าหน้าที่ของหน่วยงานปฏิบัติงานตามกระบวนการมาตรฐานหรือขั้นตอนการให้บริการด้วยความเป็นธรรมแล้วก็จะส่งผลให้หน่วยงานมีความปลอดจากการทุจริตในการปฏิบัติงานโดยทำการประเมินเกี่ยวกับเรื่องต่างๆ ดังนี้

๑) การปฏิบัติงานของเจ้าหน้าที่ในหน่วยงานที่เป็นพฤติกรรมที่เข้าข่ายการทุจริตต่อหน้าที่เช่นการเรียกรับเงินสิ่งของหรือผลประโยชน์ใดๆจากผู้มีส่วนได้ส่วนเสียเพื่อแลกกับการปฏิบัติงานของตนเองหรือการปฏิบัติ/ละเว้นการปฏิบัติหน้าที่/การใช้ตำแหน่งหน้าที่ของตนเองอย่างไม่เป็นธรรมเพื่อเอื้อประโยชน์แก่ตนเองพวกพ้องของตนหรือผู้อื่นผู้ใด

๒) การปฏิบัติหน้าที่ของผู้บริหารที่เป็นพฤติกรรมที่เข้าข่ายการทุจริตในเชิงนโยบายซึ่งมีลักษณะเป็นการทุจริตที่เกิดจากความสัมพันธ์เกื้อหนุนกันระหว่างผู้บริหารของหน่วยงานกับผู้มีส่วนได้ส่วนเสียที่เป็นหน่วยธุรกิจเอกชนเพื่อเอื้อผลประโยชน์ในสัญญาโครงการหรือสัมปทานของหน่วยงานแลกเปลี่ยนกับการกำหนดนโยบายหรือการอนุมัติใดๆของผู้บริหารของหน่วยงาน

**2.๑.๔ ดัชนีวัฒนธรรมคุณธรรมในองค์กร (Integrity Culture Index)** หมายถึงหน่วยงานภาครัฐมีการปฏิบัติราชการตามภารกิจของหน่วยงานที่ยึดหลักคุณธรรมจริยธรรมตามประมวลจริยธรรมจรรยาบรรณวิชาชีพและมีระบบการต่อต้านการทุจริตอย่างมีประสิทธิภาพโดยทำการประเมินเกี่ยวกับเรื่องต่างๆดังนี้

๑) พฤติกรรมและทัศนคติในการปฏิบัติงานที่มีการปลูกฝังสั่งสอนหรือถ่ายทอดแก่กันของเจ้าหน้าที่ในหน่วยงานจนกลายเป็นแนวทางปฏิบัติประจำหรือวัฒนธรรมของหน่วยงาน  
ซึ่งวัฒนธรรมเหล่านั้นควรจะเป็นการปฏิบัติตนหรือทัศนคติที่ดีเป็นการกล่อมเกลาทางสังคม (Socialization) ให้ไม่ยอมรับพฤติกรรมการทุจริตต่างๆในหน่วยงานจนกระทั่งไม่ทนต่อการทุจริตและก่อให้เกิดการลงโทษทางสังคม (Social Sanction) ส่งผลทำให้เจ้าหน้าที่ในหน่วยงานเกิดความอายหรือความกลัวที่จะกระทำการทุจริตได้

๒) กระบวนการของหน่วยงานที่จะต้องปลูกฝังและสร้างให้เกิดวัฒนธรรมทางความคิดแยกแยะผลประโยชน์ส่วนตนกับผลประโยชน์ส่วนรวมให้ได้ซึ่งถือเป็นการป้องกันการทุจริตตั้งแต่รากฐานของพฤติกรรมการทุจริต

๓) กระบวนการของหน่วยงานที่มีการกำหนดแผนการป้องกันและปราบปรามการทุจริตในหน่วยงาน

๔) การมีกระบวนการตรวจสอบถ่วงดุลภายในที่เข้มแข็งและมีประสิทธิภาพ ซึ่งจะทำให้เจ้าหน้าที่ในหน่วยงานเห็นความสำคัญและเกิดความตระหนักถึงผลของการทุจริตจนก่อให้เกิดเป็นวัฒนธรรมในการร่วมต่อต้านการทุจริตได้

**2.๑.๕ ดัชนีคุณธรรมการทำงานในหน่วยงาน (Work Integrity Index)** หมายถึงระบบการบริหารงานของหน่วยงานที่มีการบริหารจัดการที่ดียึดระบบคุณธรรมความโปร่งใสในการปฏิบัติงานมุ่งเน้นผลประโยชน์ส่วนรวมดัชนีนี้เป็นการวัดระบบการบริหารงานภายในหน่วยงานในเรื่องของการบริหารงานบุคคล (Personnel Management) ยึดหลักการพัฒนาทรัพยากรมนุษย์ได้แก่การสรรหาการพัฒนาและการรักษาทรัพยากรมนุษย์การบริหารงบประมาณ (Budget Execution) ยึดหลักความคุ้มค่า หมายถึง หน่วยงานมีการใช้จ่ายงบประมาณเพื่อให้เกิดประโยชน์สูงสุดแก่ราชการและตรงตามวัตถุประสงค์การใช้จ่ายงบประมาณและความเป็นธรรมใน  
การมอบหมายงาน (Fairness in Work Assignment) ยึดหลักการคำนึงถึงความรู้ความสามารถ  
และมาตรฐานการปฏิบัติงานโดยทำการประเมินเกี่ยวกับเรื่องต่างๆดังนี้

๑) กระบวนการของหน่วยงานที่แสดงถึงการให้ความสำคัญกับการปฏิบัติงานโดยการกำหนดให้มีคู่มือหรือมาตรฐานการปฏิบัติงานที่ชัดเจน

๒) พฤติกรรมของเจ้าหน้าที่ในหน่วยงานที่มีการปฏิบัติงานตามคู่มือหรือมาตรฐานการปฏิบัติงานอย่างเคร่งครัดอยู่เสมอและจะต้องเป็นการปฏิบัติงานอย่างเป็นธรรมและเท่าเทียมกัน


๓) กระบวนการของหน่วยงานที่แสดงถึงการมีคุณธรรมในการบริหารงานบุคคลภายในหน่วยงานทั้งในด้านการบริหารทรัพยากรบุคคล เช่น การบรรจุ แต่งตั้ง โยกย้าย พิจารณาความดีความชอบ เป็นต้น กระบวนการสร้างแรงจูงใจและความก้าวหน้าในสายงานและในด้านการพัฒนาสมรรถนะเจ้าหน้าที่

๔) กระบวนการของหน่วยงานที่แสดงถึงการมีคุณธรรมในการบริหารงบประมาณการใช้จ่ายเงินงบประมาณจะต้องเป็นไปอย่างโปร่งใสและจะต้องพิจารณาใช้จ่ายในสิ่งที่จำเป็นต่อการดำเนินงานตามภารกิจของหน่วยงานอย่างคุ้มค่ามากที่สุด

๕) พฤติกรรมของหัวหน้างานที่แสดงถึงการมีคุณธรรมในการสั่งงานหรือมอบหมายงานให้แก่ผู้ใต้บังคับบัญชาที่จะต้องคำนึงถึงขอบเขตอำนาจหน้าที่ตามกฎหมายของผู้รับมอบหมายงานมีความเป็นธรรมแก่ผู้รับมอบหมายงานทุกคนอย่างเท่าเทียมมีการสื่อสารและเอาใจใส่ติดตามในการมอบหมายงานที่ได้มอบหมายไปตลอดจนรับผิดชอบในผลของงานที่ได้มอบหมายไปด้วย

๖) กระบวนการของหน่วยงานที่แสดงถึงการให้ความสำคัญกับสภาพแวดล้อมที่เอื้ออำนวยและส่งเสริมการปฏิบัติงานของเจ้าหน้าที่ในหน่วยงาน

แสดงภาพกรอบแนวคิดตามแผนภาพที่ ๒.๑



แผนภาพที่ ๒.๑ : กรอบความคิดในการประเมิน

โดยสรุปแนวคิดการประเมินคุณธรรมและความโปร่งใสในการดำเนินงานของหน่วยงานภาครัฐ ได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้นวิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กรของผู้บริหาร และเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากการทุจริตและปฏิเสธการทุจริตในทุกรูปแบบ

ผลการประเมินคุณธรรมและความโปร่งใสในการดำเนินงานของหน่วยงานภาครัฐ ถือเป็นจุดเริ่มต้นในการรณรงค์และเสริมสร้างวัฒนธรรมขององค์กร โดยให้ความสำคัญกับการดำเนินงานที่มีความโปร่งใส ความพร้อมรับผิด คุณธรรมการให้บริการของหน่วยงาน วัฒนธรรมคุณธรรมในองค์กร และคุณธรรมการทำงานในหน่วยงาน หน่วยงานจะทราบถึงประเด็นในการแก้ไข ปรับปรุง และพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น ได้รับการยอมรับจากผู้รับบริการจากทุกภาคส่วน และเป็นหน่วยงานภาครัฐต้นแบบในการดำเนินงานด้วยความซื่อสัตย์สุจริต ให้กับหน่วยงานภาครัฐอื่น ๆ ต่อไป และผลที่เกิดจากการประเมินคุณธรรมและความโปร่งใสในการดำเนินงานของหน่วยงานภาครัฐจะเป็นกลไกในการป้องกันการทุจริตของประเทศ เป็นโครงการสำคัญที่จะส่งผลต่อการจัดอันดับดัชนีภาพลักษณ์ของประเทศ (Corruption Perception Index: CPI) โดยองค์กรความโปร่งใสนานาชาติ ให้มีคะแนนเพิ่มขึ้นนำไปสู่การจัดอันดับที่ดีขึ้นได้อีกทางหนึ่ง

**๒.๒ ข้อมูลทั่วไปขององค์การบริหารส่วนตำบลโค้งยาง**

การศึกษาข้อมูลทั่วไปขององค์การบริหารส่วนตำบลโค้งยาง อำเภอสูงเนิน จังหวัดนครราชสีมา ประกอบไปด้วยข้อมูลพื้นฐานที่สำคัญ แบ่งออกเป็น ๒ประเด็นหลัก ได้แก่

๑. สภาพทางภูมิศาสตร์ ประกอบไปด้วย ที่ตั้ง ลักษณะภูมิประเทศ

๒. ข้อมูลองค์กร วิสัยทัศน์ พันธกิจและจุดมุ่งหมายอาณาเขตและจำนวนหมู่บ้าน โครงสร้างพื้นฐานและสาธารณูปโภคต่างๆ เช่น ด้านเศรษฐกิจ ด้านสังคม ด้านสาธารณสุข

**๑. สภาพทางภูมิศาสตร์**

องค์การบริหารส่วนตำบลโค้งยาง ตั้งอยู่ทางทิศตะวันออกของอำเภอสูงเนิน มีระยะทางห่างอำเภอสูงเนิน ประมาณ ๑๗ กิโลเมตรมีอาณาเขตพื้นที่ติดต่อดังนี้   
 - ทิศเหนือ จดตำบลโป่งแดง อำเภอขามทะเลสอ จังหวัดนครราชสีมา   
 - ทิศใต้ จดตำบลกุดจิก อำเภอสูงเนิน จังหวัดนครราชสีมา   
 - ทิศตะวันออก จดตำบลโป่งแดง อำเภอขามทะเลสอ จังหวัดนครราชสีมา   
 - ทิศตะวันตก จดตำบลโนนค่า อำเภอสูงเนิน จังหวัดนครราชสีมา

ภูมิประเทศ สภาพทั่วไปเป็นที่ราบลุ่ม มีลำตะคองไหลผ่าน มีความอุดมสมบูรณ์ตลอดทั้งปี

**๒. ข้อมูลองค์กรและโครงสร้าง**

๒.๑ ข้อมูลองค์กรตำบลโค้งยาง จากการที่ตำบลมีต้นยางมากและบ้านเรือนราษฎรตั้งอยู่ริมแม่น้ำลำตะคลอง มีสภาพคดเคี้ยวจึงนำมาเป็นชื่อของตำบลว่า "ตำบลโค้งยาง"ตั้งอยู่ในเขตการปกครองของอำเภอสูงเนิน ประกอบด้วย ๘ หมู่บ้าน ได้แก่ หมู่ ๑ บ้านตะคลองแล้ง หมู่ ๒ บ้านขอนสะตือ หมู่ ๓ บ้านโค้งยาง หมู่ ๔ บ้านคลองพุดซา หมู่ ๕ บ้านเกาะ หมู่ ๖ บ้านขอนไทร หมู่ ๗ บ้านเหมืองลี่หมู่ ๘ บ้านกุดโคลน

๒.๒ วิสัยทัศน์ พันธกิจและ จุดมุ่งหมาย

๑. วิสัยทัศน์ในการพัฒนาท้องถิ่น (Vision) องค์การบริหารส่วนตำบลโค้งยาง ได้กำหนดวิสัยทัศน์ (Vision) เพื่อเป็นแนวทางการพัฒนา ซึ่งมีจุดหมายและความต้องการที่จะให้เกิดขึ้นหรือบรรลุผลในอนาคตข้างหน้า จึงได้กำหนดวิสัยทัศน์ คาดหวังที่จะให้เกิดขึ้นในอนาคต ดังนี้

*“เกษตรกรรมแบบยั่งยืน พัฒนาคุณภาพชีวิต นำไปสู่ชุมชนที่เข้มแข็งพึ่งพาตนเองได้”*

๒. พันธกิจของการพัฒนาองค์การบริหารส่วนตำบลโค้งยาง (Mission)

๑. สนับสนุนและเสริมสร้างความเข้มแข็งในภาคการเกษตร

๒. พัฒนาการบริหารงานโดยใช้การมีส่วนร่วมของทุกภาคส่วน

๓. พัฒนาโครงสร้างพื้นฐานให้ทั่วถึงทุกหมู่บ้านอย่างมีประสิทธิภาพ

๔. พัฒนาคุณภาพชีวิตของประชาชนให้มีความเป็นอยู่ที่ดีขึ้นในทุกด้าน

๕. พัฒนาและอนุรักษ์ทรัพยากรธรรมชาติและสิ่งแวดล้อมในตำบลอย่างยั่งยืน

๖. พัฒนาและส่งเสริมความรู้ของประชาชนเพื่อก้าวสู่สังคมประชาคมอาเซียน

๓. จุดมุ่งหมายเพื่อการพัฒนา (Goals)

๑. เพื่อส่งเสริมและสนับสนุนการดำเนินการตามแนวทางพระราชดำริ

๒. เพื่อพัฒนาด้านการศึกษาให้มีคุณภาพมาตรฐานสากลมุ่งสู่ประชาคมอาเซียน

๓. เพื่อส่งเสริมและพัฒนาด้านเกษตรกรรม ให้มีความเข้มแข็งและยั่งยืน

๔. เพื่อพัฒนาด้านสวัสดิการสังคมให้ประชาชนมีคุณภาพชีวิตที่ดี

๕. เพื่อเสริมสร้างศักยภาพงานด้านสาธารณสุข ให้ประชาชนได้รับบริการอย่าง

ทั่วถึงและมีสุขภาพดี ถ้วนหน้า

๖. เพื่อพัฒนาโครงสร้างพื้นฐานในตำบลโค้งยาง

๗. เพื่อสืบสานศาสนา อนุรักษ์วัฒนธรรมประเพณีท้องถิ่น ให้คงอยู่ตลอดไป

๘. เพื่อส่งเสริมและสนับสนุนด้านกีฬาให้ประชาชนมีสุขภาพแข็งแรง

๙. เพื่อบริหารราชการให้มีประสิทธิภาพคุณภาพ ด้านนิติธรรม คุณธรรม   
 ความซื่อสัตย์ ความคุ้มค่า โปร่งใส และมีส่วนร่วมของประชาชน

๑๐. เพื่อเสริมสร้างความมั่นคงปลอดภัยในชีวิตและทรัพย์สินของประชาชน

๑๑. เพื่อพัฒนาทรัพยากรธรรมชาติและสิ่งแวดล้อมสู่ความยั่งยืน

๒.๓ อาณาเขตและจำนวนหมู่บ้าน องค์การบริหารส่วนตำบลโค้งยาง มีเนื้อที่ทั้งหมดประมาณ ๔.๔๐ ตารางกิโลเมตร หรือ ประมาณ ๓,๒๐๑ ไร่ มีประชากรทั้งสิ้น ๒,๗๕๔ คน แยกเป็น ชาย ๑,๓๐๗ คน หญิง ๑,๔๔๗ คน มีความหนาแน่นเฉลี่ย ๖๒๕.๙๑ คน/ตารางกิโลเมตร มีจำนวนหมู่บ้าน ๘ หมู่บ้านรายละเอียดดังตารางที่ ๒.๑

ตารางที่ ๒.๑ จำนวนหมู่บ้านและจำนวนประชากรในเขตองค์การบริหารส่วนตำบลโค้งยาง

|  |  |  |  |
| --- | --- | --- | --- |
| **ลำดับ** | **ชื่อชุมชน/ชื่อหมู่บ้าน** | **จำนวนประชากร** | **ชื่อผู้นำชุมชน/ชื่อผู้ใหญ่บ้าน** |
| ๑ | บ้านตะคองแล้ง | ๖๕๕ | นางบุบผา ถินสูงเนิน |
| ๒ | บ้านขอนสะตือ | ๒๖๑ | นางสี บัวไผ่ |
| ๓ | บ้านโค้งยาง | ๒๗๙ | นายมณฑล รวมวงษ์ |
| ๔ | บ้านคลองพุดซา | ๓๙๔ | นายสมศักดิ์ เตี้ยงสูงเนิน |
| ๕ | บ้านเกาะ | ๑๔๒ | นางสาวบุญมา เปล่งสูงเนิน |
| ๖ | บ้านขอนไทร | ๒๘๐ | นายชัย ทนกระโทก |
| ๗ | บ้านเหมืองลี่ | ๒๐๐ | นางอุษา สามสูงเนิน |
| ๘ | บ้านกุดโคลน | ๔๑๙ | นายชาญวิทย์ การณ์สูงเนิน |

ที่มา : สำนักงานท้องถิ่นจังหวัดนครราชสีมา (๒๕๕๘).

๒.๔ ผู้บริหารองค์กรองค์การบริหารส่วนตำบลโค้งยาง แบ่งการบริหารออกเป็น ๒ ส่วน คือ ฝ่ายบริหาร และ ฝ่ายนิติบัญญัติ มีรายละเอียดดังต่อไปนี้

ตารางที่ ๒.๒ รายชื่อผู้ดำรงตำแหน่งฝ่ายบริหาร

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **หมายเหตุ** |
| ๑ | นายณรงค์ เตี้ยงสูงเนิน | นายกฯ | หมู่ที่ ๔ บ้านคลองพุดซา |
| ๒ | นายฟุต เนมขุนทด | รองนายกฯ | หมู่ที่ ๖ บ้านขอนไทร |
| ๓ | นายประกอบ ถินสูงเนิน | รองนายกฯ | หมู่ที่ ๑ บ้านตะคลองแล้ง |
| ๔ | นายสมศักดิ์ ถีสูงเนิน | เลขานายกฯ | หมู่ที่ ๘ บ้านกุดโคลน |

ตารางที่ ๒.๓ รายชื่อผู้ดำรงตำแหน่งฝ่ายนิติบัญญัติ

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **หมายเหตุ** |
| ๑ | นายสำเนา เตี้ยงสูงเนิน | ประธานสภา อบต. | หมู่ที่ ๓ บ้านโค้งยาง |
| ๒ | นายชำนาญ บัวไผ่ | รองประธานสภา อบต. | หมู่ที่ ๒ บ้านขอนสะตือ |
| ๓ | นายวรรธน์ ศิลปะ | เลขานุการสภา อบต. | ปลัด อบต. |
| ๔ | นางช่วยชอบ ครจำนงค์ | สมาชิกสภา อบต. | หมู่ที่ ๑ บ้านตะคลองแล้ง |
| ๕ | นางมะราวรรณ์ ทบแก้ว | สมาชิกสภา อบต. | หมู่ที่ ๑ บ้านตะคลองแล้ง |
| ๖ | นางพุ่มพวง ฉัตรสูงเนิน | สมาชิกสภา อบต. | หมู่ที่ ๒ บ้านขอนสะตือ |
| ๗ | นางสาวมณนิชา เคลื่อนสูงเนิน | สมาชิกสภา อบต. | หมู่ที่ ๔ บ้านคลองพุดซา |
| ๘ | นายประสงค์ ยุนสูงเนิน | สมาชิกสภา อบต. | หมู่ที่ ๔ บ้านคลองพุดซา |
| ๙ | นายสมศักดิ์ สิทธิสูงเนิน | สมาชิกสภา อบต. | หมู่ที่ ๕ บ้านเกาะ |
| ๑๐ | นายมานัด เตี้ยงสูงเนิน | สมาชิกสภา อบต. | หมู่ที่ ๕ บ้านเกาะ |
| ๑๑ | นายแต้ม เร่งสูงเนิน | สมาชิกสภา อบต. | หมู่ที่ ๖ บ้านขอนไทร |
| ๑๒ | นายประสิทธิ์ คลังสูงเนิน | สมาชิกสภา อบต. | หมู่ที่ ๖ บ้านขอนไทร |
| ๑๓ | นางทวี หวัดสูงเนิน | สมาชิกสภา อบต. | หมู่ที่ ๗ บ้านเหมืองลี่ |
| ๑๔ | นางลักษิกา โฮ | สมาชิกสภา อบต. | หมู่ที่ ๗ บ้านเหมืองลี่ |
| ๑๕ | นายประมวล แสงรัศมีเพ็ญ | สมาชิกสภา อบต. | หมู่ที่ ๘ บ้านกุดโคลน |
| ๑๖ | นายประเทือง กรึมสูงเนิน | สมาชิกสภา อบต. | หมู่ที่ ๘ บ้านกุดโคลน |

ที่มา: สำนักงานท้องถิ่นจังหวัดนครราชสีมา(๒๕๖๐).

๒.๕ ข้อมูลโครงสร้างพื้นฐานและสาธารณูปโภค

๒.๕.๑ การคมนาคม/การจราจร

ถนน

จำนวนถนนลูกรัง ๓ สาย

จำนวนถนนลาดยาง ๓ สาย

จำนวนถนนคอนกรีต ๕๔ สาย

จำนวนถนนอื่นๆ ๕ สาย

๒.๕.๒ สะพาน

จำนวนสะพานคอนกรีต ๑๔ แห่ง

๒.๕.๓ แหล่งน้ำ

จำนวนแม่น้ำที่ไหลผ่าน ๐ สาย

จำนวนห้วย/หนอง/คลอง/บึง ๒ แห่ง/สาย

จำนวนคลองชลประทาน ๐ แห่ง

จำนวนบ่อบาดาลสาธารณะ ๘ แห่ง

จำนวนบ่อบาดาลเอกชน ๐ แห่ง

จำนวนบ่อน้ำตื้นสาธารณะ ๒ แห่ง

จำนวนบ่อน้ำตื้นเอกชน ๑๒ แห่ง

๒.๕.๔ การประปา

จำนวนครัวเรือนมีน้ำประปาใช้ ๕๗๘ ครัวเรือน

จำนวนครัวเรือนที่ไม่มีน้ำประปาใช้ ๐ ครัวเรือน

๒.๕.๕ ไฟฟ้า

จำนวนครัวเรือนที่มีไฟฟ้าใช้ ๕๗๘ ครัวเรือน

จำนวนครัวเรือนที่ไม่มีไฟฟ้าใช้ ๐ ครัวเรือน

๒.๕.๖ สถานธนานุบาล

จำนวนสถานธนานุบาลในสังกัด ๐ แห่ง

๒.๕.๗ โรงฆ่าสัตว์

จำนวนโรงฆ่าสัตว์ของ อปท. ๐ แห่ง

๒.๕.๘ การท่องเที่ยว

สถานที่ท่องเที่ยวจำนวน ๐ แหล่ง

๒.๕.๙ ข้อมูลด้านสังคม

๒.๕.๙.๑ ข้อมูลเบี้ยยังชีพ

ผู้สูงอายุ ๕๖๐ คน

ผู้พิการ ๖๒ คน

ผู้ป่วยโรคเอดส์ ๓ คน

๒.๕.๙.๒ ข้อมูลสถานศึกษา

จำนวนสถานศึกษาที่อยู่ในสังกัดท้องถิ่น ๐ แห่ง

๒.๕.๙.๓ ศูนย์พัฒนาเด็กเล็ก

จำนวนศูนย์พัฒนาเด็กเล็ก ๑ แห่ง

จำนวนครู ๑ คน

จำนวนผู้ดูแลเด็ก (พนักงานจ้างทั่วไป) ๑ คน

จำนวนผู้ดูแลเด็ก (พนักงานจ้างตามภารกิจ) ๐ คน

จำนวนนักเรียนเด็กเล็ก ๓๔ คน

๒.๕.๙.๔ ข้อมูลกีฬา นันทนาการ และพักผ่อน

จำนวนสวนสาธารณะ ๘ แห่ง

จำนวนห้องสมุดประชาชน ๘ แห่ง

จำนวนลานกีฬา ๓ แห่ง

จำนวนสนามกีฬา ๑ แห่ง

๒.๕.๑๐ ข้อมูลด้านสาธารณสุข

จำนวนโรงพยาบาลส่งเสริมสุขภาพตำบล ๑ แห่ง

(โรงพยาบาลส่งเสริมสุขภาพตำบลโค้งยาง หมู่ที่ ๑ บ้านตะคลองแล้ง ตำบลโค้งยาง อำเภอสูงเนิน จังหวัดนครราชสีมา)

๒.๕.๑๑ ข้อมูลด้านการเงินการคลัง ปีงบประมาณ ๒๕๖๐

จำนวนงบประมาณของโครงการที่ได้รับอนุมัติตามข้อบัญญัติ/เทศบัญญัติ ๒๒,๐๐๐,๐๐๐ บาท

**รายรับ ๒๐,๔๕๔,๓๘๔.๖๐ บาท**

หมวดภาษีอากร ๑๖,๗๘๑๑๖ บาท

หมวดค่าธรรมเนียม ๖๕,๘๘๙.๙๕ บาท

หมวดรายได้จากทรัพย์สิน ๑๘๓,๖๖๐.๙๒ บาท

หมวดรายได้เบ็ดเตล็ด ๑๑,๖๐๐.๐๐ บาท

หมวดเงินอุดหนุนทั่วไป ๘,๙๖๒,๔๙๓.๐๐ บาท

หมวดภาษีจัดสรร ๑๑,๒๑๒,๑๔๓.๕๗ บาท

หมวดบัญชีเงินสะสม บาท

**รายจ่าย ๑๔,๐๕๖,๖๒๓.๐๙ บาท**

หมวดรายจ่ายงบกลาง ๕,๑๗๙,๘๐๐.๐๐ บาท

หมวดรายจ่ายประจำ ๗,๘๗๑,๙๑๑.๗๙ บาท

หมวดรายจ่ายเพื่อการลงทุน ๖๔๘,๙๑๑.๓๐ บาท

**แผนที่แสดงเขตการปกครองขององค์การบริหารส่วนตำบลโค้งยาง**

